CELEX: 62013TN0161
Language: da
Date: 2013-03-14 00:00:00
Title: Sag T-161/13: Sag anlagt den 14. marts 2013 — First Islamic Investment Bank mod Rådet

18.5.2013   
            
            
               DA
            
            
               Den Europæiske Unions Tidende
            
            
               C 141/24
            
         Sag anlagt den 14. marts 2013 — First Islamic Investment Bank mod Rådet
   (Sag T-161/13)
   2013/C 141/44
   Processprog: engelsk
   
      Parter
   
   
      Sagsøger: First Islamic Investment Bank Ltd (Labuan, Malaysia) (ved advokaterne B. Mettetal og C. Wucher-North)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Annullation af afsnit I.I.10 i bilaget til afgørelse 2012/829/FUSP af 21. december 2012 om ændring af afgørelse 2010/413/FUSP om restriktive foranstaltninger over for Iran (EUT L 356, s. 71), for så vidt som den vedrører sagsøgeren.
            
         
               —
            
            
               Annullation af afsnit I.I.10 i bilaget til Rådets gennemførelsesforordning (EU) nr. 1264/2012 af 21. december 2012 om gennemførelse af forordning (EU) nr. 267/2012 om restriktive foranstaltninger over for Iran (EUT L 356, s. 55), for så vidt som den vedrører sagsøgeren.
            
         
               —
            
            
               Rådet tilpligtes at bære sine egne omkostninger og derudover at betale sagsøgerens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren gjort tre anbringender gældende.
   
               1)
            
            
               Med første anbringende gøres gældende, at sagsøgeren ikke hjælper enheder, der er opført på listen, med at overtræde bestemmelserne i EU's retsakter om Iran og ikke yder finansiel støtte til den iranske regering. Sagsøgeren anvendes heller ikke til kanalisering af Irans olierelaterede betalinger. Følgelig er de væsentlige kriterier for optagelse på listen i henhold til de anfægtede bilag til afgørelse 2012/829/FUSP af 21. december 2012 og Rådets gennemførelsesforordning (EU) nr. 1264/2012 af 21. december 2012 ikke opfyldt med hensyn til sagsøgeren, og/eller Rådet har anlagt et åbenbart urigtigt skøn ved vurderingen af, om disse kriterier var opfyldt. Rådet har også undladt at anvende det korrekte kriterium.
            
         
               2)
            
            
               Med andet anbringende gøres gældende, at Rådet har tilsidesat de proceduremæssige krav om at give en fyldestgørende begrundelse i bilagene til afgørelse 2012/829/FUSP og Rådets gennemførelsesforordning (EU) nr. 1264/2012 og om at respektere retten til forsvar og retten til effektiv domstolsbeskyttelse.
            
         
               3)
            
            
               Med tredje anbringende gøres gældende, at opførelsen af sagsøgeren på listen er i strid med proportionalitetsprincippet.